Data was extracted from:https://www.infomed.co.il/diseases/anemia/

המומחים של
Info
med
מסבירים:
אנמיה היא מצב רפואי שבו אין בגוף כמות מספקת של תאי דם אדומים על מנת לשאת כמות מספקת של חמצן אל עבר הרקמות . אנשים הסובלים מאנמיה יחושו עייפות לעיתים קרובות.
ישנם מספר זנים שונים של אנמיה, כל זן והגורם הייחודי לו. אמניה יכולה להיות מצב זמני או מצב רפואי מתמשך, והיא יכולה לנוע ממצב מתון ועד חמור.
במידה וקיים חשד לאנמיה, יש לגשת לרופא המטפל מאחר שמחלה זו יכולה להיות סימן מקדים להתפתחותה של מחלה חמורה יותר. הטיפולים של אנמיה נעים החל מנטילת תוספי תזונה ועד לצורך בטיפולים רפואיים. ייתכן ויש ביכולתך למנוע זנים מסוימים של אנמיה על ידי הקפדה על תזונה מאוזנת, מגוונת ובריאה.
סימפטומים
התסמינים של אנמיה הם מגוונים ומשתנים וזאת בהתאם לגורם להופעת אנמיה.
התסמינים יכולים לכלול בין השאר:
·
עייפות
·
גוון עור חיוור
·
דפיקות לב מהירות ובלתי סדירות
·
קוצר נשימה
·
כאבים בחזה
·
סחרחורת
·
שינויים במצב התודעתי
·
ידיים ורגליים קרות
·
כאבי ראש
בתחילת הדרך אנמיה יכולה להיות מתונה מאוד ובלתי מורגשת. אולם התסמינים מתגברים ככל שהמחלה הולכת ומחמירה.
סיבות וגורמי סיכון
הדם מורכב מנוזל המכונה פלסמה ותאים. שלושה סוגים שונים של תאי דם צפים בתוך הפלסמה:
תאי דם לבנים (לויקוציטים).
תאי דם אלה נלחמים בזיהומים.
טסיות.
תאי דם אלה מסייעים לדם להקריש לאחר פציעה.
תאי דם אדומים (אריתרוציטים).
תאי דם אלה נושאים את החמצן מן הריאות שלך, באמצעות זרם הדם, אל עבר המוח, האיברים החיוניים האחרים והרקמות בגופך. הגוף שלך זקוק לאספקה שוטפת של דם מחומצן על מנת לתפקד כראוי. הדם המחומצן מעניק לגוף שלך את האנרגיה לו הוא זקוק וכן הוא מעניק לעור שלך מראה בריא וזוהר.
תאי הדם האדומים מכילים המוגלובין
– חלבון עשיר בברזל שצבעו אדום אשר מעניק לדם את צבעו. ההמוגלובין מאפשר לתאי הדם האדומים לשאת את החמצן מן הריאות שלך אל עבר שאר החלקים של הגוף, ולשאת את דו תחמוצת הפחמן מן הגוף בחזרה אל עבר הריאות, כך שתוכל לנשוף אותו החוצה.
מרבית תאי הדם, ובכללם תאי הדם האדומים, מיוצרים באופן תדיר בלשד העצמות שלך – חומר ספוגי בצבע אדום אשר נמצא בתוך החללים של העצמות הגדולות בגופך. על מנת לייצר המוגלובין ותאי דם אדומים, הגוף שלך זקוק לברזל, מינרלים אחרים, ויטמינים וחלבונים הנמצאים במזון אותו אתה אוכל.
הגורמים לזני אנמיה נפוצים
במידה ואתה אנמי, הגוף שלך לא מייצר מספיק תאי דם אדומים, הוא מאבד יותר מדי מהם או שהוא משמיד אותם מהר יותר ממה הוא מסוגל לייצר תאי דם חדשים. הזנים הנפוצים של אנמיה והגורמים להם כוללים בין השאר:
אנמיה כתוצאה ממחסור בברזל.
זן נפוץ זה של אנמיה תוקף בערך שניים עד שלושה אחוזים מן האוכלוסייה הבוגרת בארצות הברית. הגורם להופעתה הוא מחסור של ברזל בגוף שלך. לשד העצמות שלך זקוק לברזל על מנת לייצר המוגלובין. ללא אספקה ראויה של ברזל הגוף שלך לא מסוגל לייצר כמות מספקת של המוגלובין עבור תאי הדם האדומים. התוצאה היא אנמיה כתוצאה ממחסור בברזל.
אנמיה כתוצאה ממחסור בויטמינים.
בנוסף לברזל הגוף שלך זקוק לחומצה פולית וגם לויטמין 12-B על מנת לייצר כמות מספקת של תאי דם אדומים ובריאים. משטר תזונה, החסר את אחד ממרכיבי המזון החיוניים הללו ואחרים, עלול להביא למצב של ירידה ביצירת תאי הדם האדומים. יתר על כן, ישנם בני אדם שגופם לא מסוגל לספוג את ויטמין ה 12-B בצורה יעילה.
אנמיה כתופעת לוואי של מחלה כרונית.
מספר מחלות כרוניות - כגון סרטן, איידס, שגרון, מחלת קרוהן ומחלות דלקתיות כרוניות נוספות – יכולות להשפיע על ייצור תאי הדם האדומים, ועלולות להוביל למצב של אנמיה כרונית. כשל בתפקודי הכליות יכול אף הוא להביא למצב של אנמיה.
אנמיה אפלסטית (בלתי מפותחת).
זהו זן נדיר מאוד, ומסכן חיים, של אנמיה, הנגרם על ידי ירידה ביכולת לשד העצמות לייצר את שלושת הסוגים של תאי הדם – תאי הדם האדומים, הלבנים וטסיות הדם. במרבית המקרים הגורם להתפתחותה של אנמיה האפלסטית אינו ידוע, אך נוטים לחשוב כי היא קשורה למחלות הפוגעות בתפקודה של המערכת החיסונית.
אנמיה כתוצאה ממחלה בלשד העצמות.
מגוון רחב של מחלות, כגון
לוקמיה
ומילודיפלאסיה (Myelodysplasia) שהיא מצב רפואי טרום לוקמי, יכולות לגרום להתפתחות אנמיה ולהשפיע על לשד העצמות שלך. ההשפעות של הפרעות הסרטן ודמויי הסרטן הללו עלולות לנוע בין שינוי מתון מאוד בכמויות הייצור של תאי הדם ועד להשבתה מוחלטת ומסכנת חיים של ייצור תאי הדם. סוגי
סרטן
אחרים התוקפים את הדם ואת לשד העצמות, כגון מיאלומה נפוצה (Multiple Myeloma), הפרעות מיאלואידיות (myeloproliferative disorders) ולימפומה (Lymphoma), יכולים גם הם לגרום להופעתה של אנמיה.
אנמיה כתוצאה מתמס דם.
קבוצה זו של זני אנמיה מתפתחת כאשר תאי הדם האדומים מושמדים מהר יותר ממה שלשד העצמות מסוגל לייצר תאי דם חדשים.
מחלות דם מסוימות יכולות לגרום להשמדה מוגברת של תאי הדם האדומים. הפרעות במערכת החיסונית של הגוף יכולות לגרום לגוף שלך לייצר נוגדנים לתאי הדם האדומים, ולגרום להשמדתם בטרם עת. נטילת תרופות מסוימות, כגון זנים שונים של אנטיביוטיקה המשמשות לטיפול בזיהומים שונים, יכולות אף היא לגרום להשמדתם של תאי הדם האדומים.
אנמיה של תאי החרמש.
זהו סוג אמניה, לעיתים חריפה, העובר בתורשה, ובמרבית המקרים תוקף בני אדם ממוצא אפריקני, ערבי או ים תיכוני. זן זה של אמניה נגרם כתוצאה מפגם בהמוגלובין אשר גורם לתאי הדם האדומים להיות בעלי צורה חריגה הדומה לחרמש. צורה חריגה זו של תאי הדם האדומים גורמת לתאי הדם להתנוון ולמות בטרם עת, ולגרום למחסור כרוני בתאי הדם האדומים.
זני אנמיה אחרים.
ישנם מספר זנים נוספים של אנמיה, זנים נדירים יותר כגון תלסמיה (Thalassemia) וזני אנמיה הנגרמים כתוצאה מפגמים בהמוגלובין.
לעיתים לא ניתן להגיע לאבחנה מדויקת לסיבת הופעתה של האנמיה.
גורמי הסיכון להופעתה של האנמיה כוללים בין השאר:
תזונה לקויה.
כל אדם – צעיר או מבוגר – אשר התזונה שלו מורכבת על פי רוב ממזונות העניים בברזל ובויטמינים, ובעיקר עניים בחומצה פולית, נמצא בקבוצת סיכון ללקות באנמיה. הגוף שלך זקוק לברזל, חלבון וויטמינים על מנת לייצר כמות מספקת של תאי דם אדומים.
מחלות והפרעות במעיים.
במידה ואתה סובל ממחלות או הפרעות במעיים אשר יכולות להשפיע על ספיגת מרכיבי המזון במעי הדק – כגון מחלת קרוהן וצליאק – אתה נמצא בקבוצת הסיכון ללקות באנמיה. ביצוע ניתוח להסרת חלק או טיפול בחלק הפגוע במעי הדק שלך, אשר בו נספגים מרכיבי המזון, יכול להוביל למחסור במרכיבי מזון מסוימים ולאנמיה.
המחזור החודשי-
ככלל נשים בגיל הפוריות נמצאות בקבוצת הסיכון הגבוהה יותר ללקות באנמיה כתוצאה ממחסור בברזל, יחסית לגברים. וזאת מכיוון שנשים מאבדות כמויות מסוימות של דם – וכתוצאה מכך גם ברזל, בזמן המחזור החודשי שלהן.
הריון.
במידה ואת בהריון, את נמצאת בקבוצת סיכון גבוהה יותר לסבול מאנמיה כתוצאה ממחסור בברזל, וזאת מכיוון שמצבורי הברזל שלך צריכים עתה לתמוך בנפח דם גדול הרבה יותר מאשר בדרך כלל כמו גם להוות מקור להמוגלובין לעובר הגדל בקרבך.
מחלות ומצבים כרוניים.
לדוגמא במידה והינך סובל ממחלת הסרטן, מכשל בתפקודי הכליה או הכבד, או כל מצב רפואי כרוני אחר, ייתכן ואתה משתייך לקבוצת הסיכון לפתח אנמיה המכונה אנמיה כתוצאה ממחלה כרונית. מצבים רפואיים אלה עלולים לגרום למחסור בתאי דם אדומים. איבוד דם, איטי אך כרוני, כתוצאה מכיב כיבה או מקום אחר בגוף שלך יכול לכלות את מאגרי הברזל שבגופך, ולגרום לאנמיה כתוצאה ממחסור בברזל.
תורשה משפחתית.
במידה ובמשפחתך קיימת היסטוריה של אנמיה העוברת בתורשה, כגון אנמיה של תאי החרמש, אתה נמצא בקבוצת סיכון ללקות באנמיה על בסיס תורשתי.
אבחון ובדיקות
הרופאים יכולים לאבחן אנמיה על ידי סקירת העבר הרפואי שלך, עריכה של בדיקה גופנית מקיפה, ובדיקות דם, הכוללות בתוכן
ספירת דם
כללית (CBC). בדיקת דם זו בוחנת את הרמות של תאי הדם האדומים המרכיבים את נוזל הדם שלך (hematocrit) וכמו כן גם את
רמת המוגלובין
בדם. אצל בן אדם בוגר ערכים תקינים של תאי דם אדומים נעים בין 32 ו- 43 אחוזים. רמות המוגלובין תקינות אצל בן אדם מבוגר נעות בין 11 ל- 15 גרם לדציליטר.
ייתכן ויבחנו את תאי הדם שלך תחת המיקרוסקופ על מנת לבחון מספר גורמים נוספים כגון:
·
גודל
·
צורה
·
צבע
עריכת בדיקות אלה יכולה לסייע בקביעת אבחנה מדויקת. לדוגמא: באמניה כתוצאה ממחסור בברזל תאי הדם האדומים קטנים ונראים בגוון חיוור יותר מאשר בדרך כלל. במקרה של אנמיה שמקורה ממחסור בוויטמינים תאי הדם האדומים גדולים יותר ומועטים מאשר בדרך כלל.
בדיקות דם מומלצות:
בדיקת פריטין
,
בדיקת ברזל בדם
,
בדיקת המוגלובין
,
בדיקת טרנספרין
,
בדיקת TIBC
,
בדיקת B12
סיבוכים אפשריים
כאשר אנמיה אינה מטופלת, היא יכולה לגרום להופעתם של תופעות לוואי שונות, ובניהן בין השאר:
עייפות יתר.
במצב של אנמיה חמורה ייתכן ותחוש עייף עד כדי כך שאינך מסוגל יותר לבצע את מטלותיך היום יומיות והפשוטות ביותר. אתה תהייה עייף מדי בכדי לשחק או לעבוד.
בעיות לבביות.
אנמיה עלולה להוביל להופעתן של דפיקות לב מהירות ובלתי סדירות – הפרעות בקצב הלב (arrhythmia). במצב של אנמיה הלב שלך צריך לדחוס דם רב יותר על מנת לפצות על המחסור בחמצן בדם שלך. דבר זה יכול להוביל אפילו עד כדי מצב של אי ספיקת לב.
נזקים עצביים.
ויטמין 12-B
הינו חיוני לא רק לצורך יצירת תאי דם אדומים בריאים, אלא גם לצורך תפקוד בריא של מערכת העצבים שלך.
שינויים במצב התודעתי
.
מחסור בויטמין 12-B יכול להשפיע גם על תפקודי המוח התקינים שלך.
מוות.
סוגי אנמיה מסוימים העוברים בתורשה, כגון אנמיה של תאי החרמש, יכולים להוביל לסיבוכים רפואיים חמורים ומסכני חיים. איבוד כמויות דם גדולות על פני פרק זמן קצר מוביל בדרך כלל למצב של אנמיה חמורה, וזו יכולה להיות קטלנית.
טיפולים ותרופות
הטיפול במחלת אנמיה משתנה ותלוי בגורם לה:
אנמיה כתוצאה ממחסור בברזל.
זן זה של אנמיה מטופל על פי רוב על ידי נטילה של תוספי ברזל.
אנמיה כתוצאה ממחסור בויטמינים.
אנמיה חמורה מטופלת על ידי מתן זריקות המכילות 12-B – לעיתים למשך כל החיים.
אנמיה כתוצאה ממחלה כרונית.
אין טיפול ספציפי לסוג זה של אנמיה.
אנמיה אפלסטית (בלתי מפותחת).
הטיפול לסוג זה של אנמיה יכול לכלול מתן עירויי דם על מנת להעלות את כמות תאי הדם האדומים שלך.
אנמיה כתוצאה ממחלה בלשד העצמות.
הטיפול של אנמיה כתוצאה ממגוון מחלות אלו יכול לנוע החל מנטילת תרופות דרך טיפול כימותרפי ועד הצורך בהשתלת מוח עצם.
אנמיה כתוצאה מתמס דם.
הטיפול של אנמיה כתוצאה מתמס דם כולל בתוכו הימנעות מתרופות מסוימות, טיפול בזיהומים נלווים ונטילת תרופות לדיכוי המערכת החיסונית אשר תוקפת את תאי הדם האדומים שלך.
אנמיה של תאי החרמש.
הטיפול בסוג זה של אנמיה יכול לכלול ניהול וניטור של משטרי החמצן בגוף שלך, נטילת משככי כאבים, קבלת נוזלים בשתייה או בעירוי על מנת לשכך כאבים ובכדי למנוע את הופעתם של סיבוכים
מניעה
מרבית המקרים של אנמיה לא ניתן למנוע.
אולם, אתה יכול למנוע את הופעתה של אמניה כתוצאה ממחסור בברזל או וטמינים על ידי הקפדה על תזונה מאוזנת ומגוונת הכוללת בתוכה:
·
ברזל
·
חומצה פולית
·
ויטמין 12-
B
·
ויטמין
C
הקפדה על אכילת מזונות העשירים בברזל חשובה במיוחד עבור בני אדם שגופם דורש כמויות ברזל גבוהות במיוחד, כמו ילדים – הצורכים ברזל בכמויות מוגברות בזמן זינוקים בגדילה – נשים הרות ונשים בגיל הפוריות. אספקת כמויות מספקות של ברזל חשובה במיוחד אצל תינוקות, צמחוניים ורצים למרחקים ארוכים.